**תכנית "אריאן דה-רוטשילד לתלמידות דוקטורט"   
באוניברסיטת בן גוריון בנגב, לשנה"ל תש"פ**

מידע כללי

תכנית "אריאן דה רוטשילד לתלמידות דוקטורט", שנוסדה ע"י קרן אדמונד דה רוטשילד   
ב-2009, מעניקה מלגות לתלמידות מצטיינות לתואר שלישי מתחומי מחקר שונים, הלומדות באוניברסיטאות מחקר בישראל.

מטרות התכנית

* קידום דוקטורנטיות מצטיינות המגיעות מרקעים מגוונים ושילובן בעמדות מפתח באקדמיה ובחברה הישראלית
* מתן סיוע כלכלי לדוקטורנטיות כך שתוכלנה להתמקד בלימודים ובמחקר ולהגשים את עצמן, הן בתחום המקצועי והן בתחום האישי.

**תנאים להגשת מועמדות למלגה:**

* התלמידה התקבלה ללימודי תואר דוקטורט והחלה את לימודיה לכל המוקדם בסמסטר ב' תשע"ט
* התלמידה הינה תושבת ישראל , בעלת אזרחות ישראלית.
* תלמידה מצטיינת בעלת מחשבה מקורית ופוטנציאל להוביל בתחומה האקדמי.
* התלמידה מייצגת את מגוון הרקעים שבחברה הישראלית
* לתלמידה רקע בעשייה חברתית ו/או מנהיגות

**מלגות ומענקים**

1. המלגה הינה בסך 100,000 ₪ לשנה מתוכם 60,000 ₪ במימון קרן אדמונד דה רוטשילד ו-40,000 ₪ במימון המחלקה, הפקולטה או המנחה.

המלגה תוענק במשך ארבע שנים או עד סיום הלימודים לתואר - המוקדם מבין השניים.

1. בנוסף למלגה, תעמיד הקרן לרשותה של כל מלגאית, החל מהשנה השנייה של המלגה, מענק חד-פעמי בסך 20,000 ₪, להצגת מחקר בכנסים בינלאומיים בחו"ל ולקידום הצרכים האקדמיים הקשורים במחקר ובאפשרות לצאת להשתלמות בתר-דוקטור בעתיד.

**התנדבות למען הקהילה**

מקבלות המלגה מתחייבות לעסוק במהלך לימודיהן בפעילות התנדבותית בעלת אופי חינוכי, ובכך לחזק צעירים וצעירות ולהוות עבורם מודל לחיקוי למצוינות ולנתינה לקהילה. היקף ההתנדבות הינו 56 שעות בשנה, בכל אחת מארבעת שנות השתתפותן בתכנית.

**הוקרה לקרן**

בכל תזכור של דוקטורנטיות הלומדות במסגרת תכנית "אריאן דה רוטשילד לתלמידות דוקטורט" בפרסומים של אוניברסיטת בן גוריון, ההתייחסות אל הדוקטורנטיות תהיה – "מלגאיות תכנית אריאן דה רוטשילד לתלמידות דוקטורט" כל עוד היא לומדת במסגרת התכנית.

**תהליך הבחירה**

להלן החומר הנדרש - ( **באנגלית**):

* טופס הגשת מועמדות
* קורות חיים
* רשימת פרסומים (כולל הופעה בכנסים), רשימת פרסי הצטיינות
* גיליונות ציונים מכל שנות הלימודים הגבוהים
* מכתב פניה של המועמדת, הכולל בין היתר פרטים על עשייה חברתית (עד שני עמודים)
* שתי המלצות (כאשר אחת מהן מהמנחה); במידה ולמועמדת יש שני מנחים, יש לצרף שלוש המלצות
* תקציר תכנית המחקר ( עד שני עמודים)
* התחייבות לעסוק בפעילות התנדבותית בעלת אופי חינוכי במסגרות מוכרות, בהיקף של 56 שעות בכל שנת קבלת המלגה (יש לחתום על כתב ההתחייבות ולצרף רק את המקור).

1. טופס התחייבות למצ'ינג מלא וחתום
2. צ'ק ליסט מסומן וחתום ע"י כל הגורמים הרלוונטיים
3. טבלה מרכזת עם פרטי המועמדת – כל מועמדת תמלא את פרטיה ותגיש את הקובץ למחלקה, כחלק מתיק המועמדות. הפקולטה תגיש לקרייטמן קובץ אקסל אחד מרכז עבור כלל המועמדות מטעמה

**לוחות זמנים**

תאריך הגשה למחלקה: עד **04/08/2019**

הזוכות תהינה כפופות לכללי המלגות באוניברסיטה

לעיון בכללי המלגות, לחצי [כאן](http://in.bgu.ac.il/acadsec/DocLib/Pages/scholar/כללי_מלגות-_נוסח_מעודכן-_9_2_2014.pdf).

בשאלות לנושא הגשה, ניתן לפנות אל הממונה על המנהל במחלקה.